## La directora general de l'Aigua assegura que les obres per a millorar el proveïment a Xodos començaran en 2024

*** Sabina Galindo defén que la Generalitat desbloquejarà el projecte després de 8 anys sense resoldre les deficiències del subministrament al municipi
* Destaca que el projecte per als sondejos a Xodos està redactat i aprovat i la seua execució es posarà en marxa el pròxim exercici**

La directora general de l'Aigua, Sabina Galindo, ha assegurat que en 2024 es posaran en marxa les obres de millora de les infraestructures hidràuliques a la província de Castelló, entre les quals ha destacat el sondeig per a la millora del proveïment de la localitat de Xodos, l'execució de la qual suposarà una inversió de 280.000 euros.

Sabina Galindo ha explicat que este projecte “ja està redactat i aprovat i, per tant, compta amb tots tràmits administratius necessaris i disposarà en 2024 del finançament suficient per a dur-lo a terme”.

La directora general ha criticat la “falta d'autoritat moral” del Botànic per a parlar d'incompliments amb este projecte. “El Botànic ha estat 8 anys sense resoldre els problemes de les localitats de l'interior de Castelló, com és el cas de Xodos, i ha hagut de ser el Consell de Carlos Mazón el que desbloquege obres tan importants com els sondejos que hem projectat per a resoldre les deficiències del subministrament en el municipi”

Sabina Galindo ha asseverat que la Generalitat defendrà l'aigua per a la província de Castelló “començarà per atendre les necessitats de la nostra ciutadania, que mereix un servei eficient i de qualitat. Per a fer-ho, en 2024 posarem en marxa tot tipus de projectes de millora de les infraestructures hidràuliques a la província per a la millora del proveïment, la canalització d'aigües pluvials i diferents actuacions per a la modernització del proveïment, entre altres.”

Fecha: 09/12/2023